Akropolis (Klaipėda)
Klaipėdos „Akropolis“ – prekybos ir pramogų centras Klaipėdos mieste, į pietus nuo Senamiesčio, Taikos pr. 61, piečiau Rumpiškės. Užima 77,6 tūkst. m² plotą. Pastate yra 4 aukštų stovėjimo aikštelė, ledo arena, restoranai, kinoteatras su 6 salėmis, per 200 parduotuvių, 2200 stovėjimo vietų automobiliams. Centrą valdo „Akropolis Group“ bendrovė. Pastatytas 2005 m. 2024 m. balandį–rugsėjį rekonstravimui uždaryta „Maxima“ parduotuvė.